CELEX: 32012R0968
Language: hu
Date: 2012-10-19 00:00:00
Title: A Bizottság 968/2012/EU végrehajtási rendelete ( 2012. október 19. ) a 2011/2012-es halászati idény tekintetében Franciaország által a 847/96/EK tanácsi rendelet 4. cikkének (2) bekezdése szerint visszatartott mennyiségeknek a Vizcayai-öböl vonatkozásában a 2012/2013-as szardellahalászati kvótához való hozzáadásáról

20.10.2012   
            
            
               HU
            
            
               Az Európai Unió Hivatalos Lapja
            
            
               L 290/8
            
         A BIZOTTSÁG 968/2012/EU VÉGREHAJTÁSI RENDELETE
   (2012. október 19.)
   a 2011/2012-es halászati idény tekintetében Franciaország által a 847/96/EK tanácsi rendelet 4. cikkének (2) bekezdése szerint visszatartott mennyiségeknek a Vizcayai-öböl vonatkozásában a 2012/2013-as szardellahalászati kvótához való hozzáadásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a teljes kifogható mennyiség és kvóták éves kezelésére vonatkozó kiegészítő feltételek bevezetéséről szóló, 1996. május 6-i 847/96/EK tanácsi rendeletre (1) és különösen annak 4. cikke (2) bekezdésére,
   mivel:
   
               (1)
            
            
               A 847/96/EK rendelet 4. cikkének (2) bekezdése szerint a tagállamok a számukra kiosztott kvóta alkalmazása szerinti év október 31-ig kérhetik a Bizottságot, hogy a kvóta legfeljebb 10 %-át tartsa vissza a következő évre való átcsoportosítás céljából. A Bizottság a visszatartott mennyiséget hozzáadja a vonatkozó kvótához.
            
         
               (2)
            
            
               A 2011/2012-es halászati idényre vonatkozóan a 716/2011/EU tanácsi rendelet (2)2 970 tonna szardellahalászati kvótát ítélt oda Franciaországnak a Vizcayai-öböl tekintetében.
            
         
               (3)
            
            
               A halászati lehetőségek 2371/2002/EK tanácsi rendelet (3) 20. cikkének (5) bekezdése szerinti cseréjének, a 847/96/EK rendelet 4. cikkének (2) bekezdése szerinti kvótaátcsoportosításoknak és/vagy a halászati lehetőségek 1224/2009/EK tanácsi rendelet (4) 37., illetve 105. cikke szerinti újrakiosztásának és csökkentésének figyelembevétele után azonban a Franciaország számára a 2011/2012-es halászati idényben rendelkezésre álló kvóta 6 362 tonnát tett ki.
            
         
               (4)
            
            
               A halászati idény végén Franciaország a Vizcayai-öböl tekintetében összesen 4 198 tonna szardellafogást jelentett be.
            
         
               (5)
            
            
               Franciaország a 847/96/EK rendelet 4. cikke (2) bekezdésének megfelelően kérte, hogy a 2011/2012-es halászati idényre vonatkozó szardellakvótájának egy részét visszatarthassa és átcsoportosíthassa a következő halászati idényre. A hivatkozott rendeletben meghatározott korlátokon belül a visszatartott mennyiségeket indokolt hozzáadni a 694/2012/EU tanácsi rendeletben (5) a 2012/2013-as halászati idényre vonatkozóan megállapított mennyiségekhez.
            
         
               (6)
            
            
               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A RENDELETET:
   1. cikk
   A Vizcayai-öböl vonatkozásában a Franciaországnak a 694/2012/EU rendelettel odaítélt szardellahalászati kvótát 636 tonnával növelni kell.
   
               Orsz. azonosító
            
            
               Állományazonosító
            
            
               Faj
            
            
               Övezet megnevezése
            
            
               2011/2012. évi végleges kvóta
            
            
               2011/2012-es fogások
            
            
               % végleges kvóta
            
            
               Átcsoportosított mennyiség
            
            
               A 694/2012/EU rendelet
               szerinti kiinduló kvóta
            
            
               2012/2013-as felülvizsgált kvóta
            
         
               FRA
            
            
               ANE/08.
            
            
               Szardella
            
            
               VIII (Vizcayai-öböl)
            
            
               6 362 t
            
            
               4 198 t
            
            
               65,9 %
            
            
               636 t
            
            
               2 070 t
            
            
               2 706 t
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 115., 1996.5.9., 3. o.
   
      (2)  HL L 193., 2011.7.23., 11. o.
   
      (3)  HL L 358., 2002.12.31., 59. o.
   
      (4)  HL L 343., 2009.12.22., 1. o.
   
      (5)  HL L 203., 2012.7.31., 26. o.